# ג'וליה רוברטס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
גיוליה רוברטס - מאי 2002

ג'וליה רוברטס (נולדה ב-25 באוקטובר 1967), שחקנית קולנוע אמריקאית זוכת פרס האוסקר.

## [עריכה] שנים ראשונות

ג'וליה רוברטס נולדה בסמירנה, ג'ורג'יה, שבארצות הברית, כג'ולי פיונה רוברטס. היא נולדה שלישית במשפחה, אחרי האח הגדול אריק (שנולד בשנת 1956) והאחות ליזה (שנולדה בשנת 1965). אביהם, וולטר גריידי רוברטס, עסק בשיווק מזרני מים וגם התעניין בכתיבה ומשחק. אם המשפחה, בטי לו ברדמס, עבדה בתור מזכירה בכנסייה ועסקה בתיאטרון בשעות הפנאי.

משפחתה של רוברטס חיתה בצניעות. כדי להתגבר על העוני, אביה ניהל ביה"ס קטן למשחק כעבודה צדדית. בביה"ס הנ"ל למדו גם הילדים של מרטין לותר קינג. כשג'וליה נולדה, קינג החליט לשלם את חשבון ההוצאות של בית חולים לאות ההוקרה לאביה.

בשנת 1971 הוריה של רוברטס התגרשו. שנה לאחר מכן בטי לו רוברטס התחתנה עם מבקר תיאטרון מייקל מוזס. הנשואים לא החזיקו מעמד זמן רב, ובשנת 1983 אמה של רוברטס התגרשה בשנית. שנים אחר כך בטי לו טענה שנישואיה למוזס "היו טעות גדולה": מוזס היה מרביץ ומתעלל בילדיה מנשואים קודמים. שנים לאחר מכן אריק רוברטס אישר בפומבי את דבר ההתעללות. כך או אחרת, ג'וליה רוברטס תמיד נמנעה לדבר על הנושא הכאוב ולא תמכה בגילויים פומביים של אחיה.

רוברטס עבדה מגיל 13 כמלצרית בפיצריה. מספר פעמים ניסתה את מזלה בתחרויות יופי מקומיים אך מעולם לא זכתה במקום ראשון. כשהייתה תלמידת ביה"ס, התחילה להשתתף בהצגות חובבים.

## [עריכה] תחילת הקריירה

אחרי שסיימה קולג' בסמירנה, רוברטס עברה לניו יורק כדי לנסות לפתח קריירה קולנועית. אחרי המעבר, היא חתמה חוזה עם סוכנות דוגמניות "קליק" והתחילה ללמוד משחק. בנוסף, ניסתה רוברטס לתקן את המבטא הדרומי שלה שלא איפשר לה לקבל תפקידים בקולנוע. אחרי מבחני בד רבים, רוברטס קיבלה תפקיד ראשון בקולנוע בסרט Firehouse - ‏15 שניות על המסך. בערך באותה שנה (1986) רוברטס מצטרפת לגילדת שחקנים של ארה"ב. שם היא נאלצה לשנות את שמה הפרטי לג'וליה במקום ג'ולי כי בגילדה כבר הייתה רשומה שחקנית בשם ג'ולי רוברטס.

לאחר מכן רוברטס הצטלמה למספר סרטים שלא זכו להצלחה, בינהם היה גם Profondo Rosso של הבמאי דריו ארג'נטו בו שיחקה רוברטס לצידו של אחיה אריק, אז שחקן מוכר הרבה יותר ממנה. הסרט שהביא לה את הפרסום הראשוני הייתה קומדיה "מיסטיק פיצה". בשביל התפקיד נאלצה רוברטס לצבוע את שיערה אדום ג'ינג'י, מה שהפך עם הזמן לאחד מסימני ההכר שלה. עבור התפקיד הרוויחה השחקנית 50 אלף דולר.

הפריצה הגדולה של רוברטס בא כבר בשנה לאחר מכן, אחרי שהיא נעלצה לעבור לסנטה מוניקה (קליפורניה) כדי לטפל בדלקת קרום המוח בה חלתה. קרבתה להוליווד עזרה לרוברטס לקבל יותר הצעות עבודה. תפקיד לא גדול של אישה צעירה חולת סכרת שמתכוננת לחתונה (הסרט "מגנוליות מפלדה") הביא לרוברטס זכיה בפרס "גלובוס הזהב" ומועמדות לפרס האוסקר עבור תפקיד משנה.

## [עריכה] הפריצה הגדולה

"מגנוליות מפלדה" יצא לאקרנים בארה"ב בסוף 1989. באותו זמן רוברטס כמעט סיימה להצטלם לקומדיה רומנטית עם שם זמני "3000 דולר" - בגלל הסכום שהציע גיבור הסרט לזונה עבור שבוע בחברתו. כוכב הסרט היה ריצ'רד גיר. מפיקים רצו שם מוכר גם לתפקיד הנערה ויוויאן וורד, אבל הבמאי גארי מרשל שיכנע אותם לקחת את רוברטס. מעניין שבגרסה המקורית של התסריט לא היה לסיפור סוף טוב: ויוויאן הייתה נרקומנית והתנאי של המיליונר היה שהיא תחדול להשתמש בסמים במשך אותו שבוע. בסופו של דבר, גיבור של ריצ'רד גיר היה אמור לזרוק את ויוואין מהאוטו בסוף הסרט.

פוסטר הסרט "אישה יפה"

אבל בעקבות הצלחתה של רוברטס ב"מגנוליות מפלדה" שהפך אותה לשחקנית מוכרת, החליט מרשל לצלם מחדש את סוף הסרט ולהוציא ממנו את כל הסצינות הקשות. גם שמו של הסרט שונה מ"3000 דולר" ל"אישה יפה". הסרט עם גיר ורוברטס יצא לאקרנים ב-23 למרץ 1990 והרוויח 180 מיליון דולר - סכום משמעותי בשביל קומדיה רומנטית. רוברטס זכתה למועמדות שניה לפרס האוסקר - הפעם כשחקנית ראשית.

אחרי הצלחה פנומנלית של "אישה יפה" (הסרט הרוויח כמעט חצי מיליארד דולר בהפצה עולמית) וסרט מתח "קו הדממה" (Flatliners) של הבמאי ג'ואל שומאכר, רוברטס הופכה לכוכבת באופן רשמי. עבור סרט הבא בהשתתפותה - "לישון עם האויב" (Sleeping With The Enemy), רוברטס קיבלה משכורת "עגולה" - מיליון דולר.

בתחילת שנות ה-90 מחליטה השחקנית לשנות כיוון ולנסות את עצמה בתפקידים "רציניים". אחרי "לישון עם האויב" היא חזרה לשתף פעולה עם ג'ואל שומאכר בדרמה "בחירתה של אהבה" (Dying Young). לאחר מכן הצטלמה בדרמת מתח "תיק שקנאי" (Pelican Brief) עפ"י הספר של ג'ון גרישם. כמו כן, רוברטס הצטלמה אצל הבמאי הידוע רוברט אולטמן ("משהו ללבוש"), וגם בתפקיד קטן אצל וודי אלן ("כולם אומרים אני אוהב אותך"). ב-1995 היא גם חוותה כישלון קופתי ראשון כאשר הסרט בכיכובה "מרי ריילי" לא החזיר את הסכום שהושקע בו. בשלב זה החליטה רוברטס לקחת פסק זמן מהעבודה, מה שגרם למבקרים למהר ולהספיד את הקריירה קולנועית שלה.

## [עריכה] שחקנית הכי מוערכת (ומרוויחה) בעולם

חזרתה של רוברטס למסך הגדול היה מרשים. בסרט "חתונה של החבר שלי" (My Best Friend's Wedding) משנת 1998 היא סיפקה למעריציה בדיוק את מה שהם רצו - קומדיה רומנטית קלילה ומרגשת. הסרט זכה להצלחה קופתית מרשימה וגם קיבל ביקורות מצוינות אצל מבקרי הקולנוע. כך כתב המבקר של "שיקגו סאן טיימס" רוג'ר אברט שמשחקה של רוברטס בסרט זה "לא פחות ממבריק".

אחרי "חתונה של החבר שלי", הצטלמה רוברטס בעוד 2 קומדיות מצליחות. עבור התפקיד בסרט "נוטינג היל" הייתה מועמדת ל"גלובוס הזהב". גם הסרט "תפוס את הכלה" (Runaway bride") ביסס את מעמדה בתור אחת השחקניות העל הבודדות שיכולות להביא להצלחת סרט, הצלחה שמבוססת על השתתפותה בלבד, ללא שחקן-גבר מפורסם לצידה. המשכורת של השחקנית גדלה בהתאם. עבור תפקיד ראשי בסרט "חיוך של מונה ליסה" קיבלה רוברטס סכום חסר תקדים לשחקנית - 25 מיליון דולר. יחד עם זאת, רוברטס ממשיכה להצטלם גם בסרטים עם תקציב הרבה יותר צנוע. כך היה בסרט של הבמאי מייקל ניקולס "קרוב יותר" (Closer) שהתקציב הכולל שלו היה 27 מיליון דולר (הסרט הרוויח יותר מ-115 מיליון דולר).

אבל ההצלחה הכי גדולה של רוברטס עד היום הייתה בסרט ביוגרפי "ארין ברוקוביץ'" משנת-2000. הסרט "הכבד" בתכניו לא רק זכה להצלחה קופתית מרשימה (250 מיליון דולר) אלא גם הביא ליוצריו 5 מועמדויות ל"אוסקרים", כולל מועמדות לשחקנית מצטיינת עבור רוברטס שגם זכתה בפרס. בסה"כ, הזרימו הסרטים העיקריים בהשתתפותה של רוברטס מעל לשני מיליארד דולר, נכון להיום.

אחרי לידת התאומים בנובמבר 2004 (מנישואיה השניים, עם צלם קולנוע דניאל מודר), רוברטס החליטה לקחת עוד פסק זמן וקצת נעלמה מתודעת הקהל. בתחילת 2006 ניסתה כוחה בברודווי, שם כיכבה לראשונה בהצגה "שלושה ימים של גשם" שנחלה כישלון קופתי (לטווח הארוך) ונקטל על ידי המבקרים. רוברטס תחזור לקולנוע ב-2007, בדרמה של מייק ניקולס

Charlie Wilson's War בה תשחק לצידם של זוכי האוסקר טום הנקס ופיליפ סיימור הופמן

## [עריכה] רשימת סרטים חלקית

- 1988 - נעורים בקצב הרוק - Satisfaction
- 1988 - מיסטיק פיצה - Mystic Pizza
- 1989 - מגנוליות מפלדה - Steel Magnolias
- 1990 - קו הדממה - Flatliners
- 1990 - אישה יפה - Pretty Woman
- 1991 - לישון עם האויב - Sleeping With The Enemy
- 1991 - הוק - Hook
- 1991 - בחירתה של אהבה - Dying Young
- 1993 - תיק שקנאי - Pelican Brief
- 1995 - משהו לדבר עליו - Something To Talk About
- 1995 - מרי ריילי - Mary Reilly
- 1997 - תיאורית הקשר - Conspiracy Theory
- 1997 - חתונה של החבר שלי - My Best Friend's Wedding
- 1999 - תפוס את הכלה - Runaway Bride
- 1999 - נוטינג היל - Notting Hill
- 2000 - ארין ברוקוביצ' - Erin Brockovich
- 2001 - אושן 11 - Ocean's Eleven
- 2003 - חיוך של מונה ליסה - Mona Lisa Smile
- 2004 - קרוב יותר - Closer

## [עריכה] קישורים חיצוניים

- ג'וליה רוברטס, במסד הנתונים הקולנועיים IMDb (באנגלית)
- ג'וליה רוברטס, באתר E! Online, ערוץ הבידור (ישראל)

- ג'וליה רוברטס אתר מעריצים (אנגלית)

הקודם: 2000 - הילרי סוונק ("בנים אינם בוכים") | זוכת פרס אוסקר לשחקנית הטובה ביותר לשנת 2001 - ג'וליה רוברטס ("ארין ברוקוביץ'") | הבא: 2002 - האלי בארי ("מונסטר בול")

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9C%D7%99%D7%94_%D7%A8%D7%95%D7%91%D7%A8%D7%98%D7%A1.html

קטגוריות: שחקני קולנוע וטלוויזיה | שחקני קולנוע וטלוויזיה אמריקאים | זוכי אוסקר: שחקנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Català
- Dansk
- Deutsch
- Esperanto
- Español
- Euskara
- Suomi
- Français
- हिन्दी
- Hrvatski
- Magyar
- Ido
- Italiano
- 日本語
- Nederlands
- Norsk (bokmål)
- Occitan
- Polski
- Português
- Русский
- Simple English
- Slovenščina
- Shqip
- Svenska
- Тоҷикӣ
- Türkçe
- Tiếng Việt
- 中文